## Carlos Mazón clausura la 32a Gala dels Premis Economia 3

*** El president de la Generalitat subratlla la valentia de les empreses i les entitats guardonades i trasllada el compromís del Consell per a fer costat al teixit empresarial i impulsar-ne el creixement**

**València.**

Durant la clausura de la cerimònia, celebrada a l’auditori Mar Roig de l’Oceanogràfic, el cap del Consell ha valorat els guardonats i ha traslladat el suport del Consell al teixit empresarial de la Comunitat Valenciana per a oferir “seguretat, capacitat d’inversió i tranquil·litat” i “continuar complint amb la paraula donada”.

En este sentit, ha destacat algunes de les mesures del nou Consell encaminades a este efecte, com ara les reduccions fiscals, la disminució de la despesa política, l’eliminació de traves burocràtiques i el rellançament de les energies renovables, entre altres.

El cap del Consell també ha felicitat *Economia 3*, al qual ha qualificat de mitjà de comunicació “referent per a saber el que ocorre a la Comunitat Valenciana i un trampolí per a les nostres empreses”.

El president de la Generalitat ha assistit als Premis Economia 3 juntament amb la vicepresidenta 2a i consellera de Serveis Socials, Igualtat i Habitatge, Susana Camarero; la consellera de Justícia i Interior, Elisa Núñez; el conseller d’Agricultura, Ramaderia i Pesca, José Luis Aguirre, i la consellera de Medi Ambient, Aigua, Infraestructures i Territori, Salomé Pradas.

**Premiats en la 32a edició**

La 32a edició dels Premis Economia 3 ha reconegut en diverses categories dotze companyies i entitats referents de la Comunitat Valenciana, com ara Porcelanosa (creixement empresarial); Parc Científic d’Alacant (impuls al talent); Avramar (excel·lència professional); La Fageda (trajectòria social i empresarial), Redit (foment i desenvolupament de la investigació i innovació); El Ganso (internacionalització); Fundació La Liga (iniciativa d’interés sociocultural); Ecoalf (sostenibilitat); Avanza Urbana (estratègia empresarial); Zummo (innovació); Atlántica Agrícola (lideratge), i Link Securities (llarga trajectòria).

Fecha: 14/11/2023